Af RitstjórnÞann 3. janúar 2020 Síðast uppfært 3. janúar 2020 Vinstrimenn láta líka tekjutengingarnar afskiptalausar og fela Sjálfstæðisflokki einræði í ríkisfjármálum . Ragnar Önundarson skrifaði : Arfleifð Reagans , Thatchers , Hayeks , von Mises og Friedmans er allsráðandi í veröldinni . Múrinn féll og sjálfur kommúnisminn með . Þar sem mannfjöldinn er mestur og menn ná ekki utan um það verkefni að huga að velferð hvers og eins , hefur reynst skást , til skemmri tíma litið , að knýja fram hagvöxt og hámarka efnahagslega stöðu heildarinnar . Risavaxin vandamál því tengd bíða handan við hornið . Hagvöxtur og fjölgun mannkyns rekst á þá staðreynd að jörðin og gæði hennar vaxa ekki með . Barnið vex en brókin ekki . Vinstrimenn á Íslandi dansa lítt meðvitaðir með nýfrjálshyggjunni , vanrækja t.d. að vakta húsnæðismálin og henda unga fólkinu í gin verktaka sem viðhalda skorti og hirða 50 - 100% álagningu í ljósi skortsins , sem vanræksla sveitarfélaga og afskiptaleysi gerir mögulega . Vinstrimenn láta líka tekjutengingarnar afskiptalausar og fela Sjálfstæðisflokki einræði í ríkisfjármálum . Á þessu ári verða skattar lækkaðir á alla , líka þá sem hafa meira en nóg , þrátt fyrir að aldraðir og öryrkjar séu aðþrengdir . Sjálfumglaðir stjórnmálamenn allra flokka hafa látið „ reka á reiðanum “ . Vinstri menn „ berja hausnum við steininn “ í heilbrigðismálum og reyna að reka tekjulaust kerfi , sem þar með verður alltaf baggi á ríkissjóði . Sjálfumglaðir stjórnmálamenn allra flokka hafa látið „ reka á reiðanum “ – laissez faire , afskiptaleysi og ábyrgðarleysi .